b'\n_START_ARTICLE_\nAberystwyth\n_START_SECTION_\nHistorie\n_START_PARAGRAPH_\nI 1109 ble det bygget en normannisk festning p\xc3\xa5 h\xc3\xb8yden som n\xc3\xa5 heter Castle Hill, og det er dette som utgj\xc3\xb8r starten p\xc3\xa5 byens historie. Festningen ble \xc3\xb8delagt av waliserne, og i 1277 bygde Edvard I av England Aberystwyth Castle. Fra 1404 til 1408 hadde Owain Glyndwr kontroll over slottet, men han m\xc3\xa5tte til slutt overgi det til prins Harry._NEWLINE_Kort tid etter dette fikk byen sitt charter, og het da Ville de Lampadarn, etter de gamle walisiske navnet Llanbadarn Gaerog, \xc2\xabdet befestede Llanbadarn\xc2\xbb. Den kalles det samme i et charter fra Henrik VIII, men under Elisabeth I hadde den navnet Aberystwyth._NEWLINE_I 1647, under den engelske borgerkrigen, raserte parlamentarianerne slottet, slik at det n\xc3\xa5 er lite igjen av det bortsett fra ruiner av tre t\xc3\xa5rn.'